節慾主義

丁福保編纂

守拙彙編

編序

第一節 總論

第二節 未婚時之節慾

第三節 既婚後之節慾

第四節 雜論

附錄：一、節錄《印光大師文鈔》

附錄：二、《青年修養錄》

鄭重呼籲：此是—正本清源，根本之道。

欲者—谷深可容物，故貪得而不易滿足為欲。

慾者—以心有所貪欲，故慾是情之所好。

欲—是期望、想要、愛好，

故佛說—欲為諸法本。

造作一切善業，

欲是推動力；

而成就一切惡業，

欲—更是少不了。

所以說—

善用其心．存心制行耳。

禮記說—欲不可從。

易經云—君子以懲忿窒欲。

佛典更說—眾生所有苦．皆以欲為本。

此等苦口—雖不中聽．卻有大受用。

懇勸—留得青山在．非為柴燒；

敦請—

愛惜精神—留他日擔當宇宙，

切莫—

磋跎歲月—盡此身汙穢乾坤。

編序

老子說:人之所以有大患，正因有這個身體。而此身最大的過患，莫過於—婬慾一關。宋朝佛門高僧靈芝大師說:「節情禁欲，舉世所難;縱意為非，人之所欲。」故現今人人怕死而欲養生，卻不知至為傷生之事時時犯之，實為可歎！是父母不誡？老師不教？醫生不說？社會不匡？怪上述這些人嗎？實無從怪起—因父母、老師等父母亦未教;而醫生少學無知，尚以「手婬洩精為正常生理行為」而宣導之，據筆者所接觸之青年學子，乃至已為人父者，皆直接、間接受害於此殺人不見血之邪言惡論;而社會教育不彰，致使現代一切男女，不論老少，受色情媒體之害，而皆近淪為人獸不分之地步，實令人扼腕歎息！

古人云:「無病之身，不知其樂也;病生始知無病之樂。」（是知菩薩畏因，眾生畏果。）又云：「病者，所由適於死之路也；慾者，所由適於病之路也;近聲色者，所由適於慾之路也。塞此三路，惟在節慾。」古來有識之賢士或發於言論，或者於醫書，咸以此為要。怎奈今大小醫院林立，且健保局負擔沈重呢？又於經濟最蕭條之際，失業人口驟增，致許多家庭破碎，學童繳不起學費、營養午餐費，連慈善機構也收不到足夠的善款……；反而據報導統計，每年有數億之台幣;國人消費於國外前來淘金及國內之妓女等花柳場所中，此乃諷刺至極之事實。更甚者，莫過於由婬慾而造殺業—墮胎（可參見《敬悼已被殘蝕的理性》一書，每年有四、五十萬條生命被墮殺）。須知，世、出世間的因果，報應至慘者，莫過殺業，而損福德最快的，莫過邪婬。縱慾無度，已傷身至重，（即福德日消之顯相，至於隱微之禍果，待福報一盡，乃至臨終即可見之。切不要以其害未降於我身，便以為是妄說。）偏又以「墮胎就是避孕」的無知概念來淹沒自己的良知。由一身、一家乃至社會國家，即可由微觀進而全觀了知目下人心惶惶不安（據知憂鬱、躁鬱等精神官能症，是下一世紀之三大疾病殺手之二：而不要忘了—愛滋病現仍是不治之症）、治安亂相（財色—兩為自、他殺之根本）天災人禍頻仍等之端倪。

今有前賢丁福保居士（1874~1952，江蘇無錫人，字仲祐，號疇隱居士。幼通經史，長而中西兼貫，長於算術、醫學、詞章等，通日文。卅六歲赴日考察醫學，後於上海行醫並創辦醫學書局。年逾四十始向佛。）編纂《節慾主義》一書，詳明婚前、婚後，手婬及男女、夫婦縱慾之禍患;前有台中蓮社另節錄《印光大師文鈔》增補印行，今重新打字排版，標以新式標點，並更多增警文，以期人各悉知忌諱，不致於因無知而罹廢疾，乃至誤斷寶貴性命。 印光大師云:「茫茫世界，芸芸人民，十有八九，由色慾死，可不哀哉！」此重新整理編印流通之本懷也。

敬祈人各愛己身、世之愛兒女者，及深愍「人飢己飢，人溺己溺」為同胞作幸福防禍患者，能捨無情之錢財，行仁慈之義舉，有錢出錢，有力出力，發心印送，展轉流通，（諸如《壽康寶鑑》、《保命延壽法》、《敬悼已被殘蝕的理性》等諸誡勸善書，皆應如是廣為流通。）俾人人身心清寧，社會祥和安康，是所至禱。

歲次癸未九十二年十二月廿四日守拙敬序于恒畜德齋

第一節 總論

人之斲喪，非止一端，即如耳聽、目視、勞神、費力、憂愁、忿怒、思慮、言語過多、飲食男女，皆為斲喪之事，故皆宜有節；然其最要者莫如節慾。彭籛曰：「上士別床，中士異被。服藥百裏，不如獨臥。」列仙傳引廣成子曰：「無勞汝形，無搖汝精，乃可以長生。」莊子在宥引董子曰：「新壯者十日一遊於房，中年倍新壯，始衰者倍中年，中衰者倍始衰。大衰者之月，當新壯之日。」春秋繁露循天之道程明道先生曰：「吾受氣甚薄，三十而浸盛，四十五十而後完。今生七十二年矣，較具筋骨於盛年無損也。」門人曰：「先生豈以受氣之薄，而厚為保生耶？先生曰：吾以忘生徇欲為深恥。」程伊川先生曰：「陽始生甚微，安靜而後能長。故復之象曰：先王以至日閉關。此皆吾國古來節慾精微之論也。由節慾而進於無慾。則超凡入聖矣。」王龍溪先生曰：「聖學之要，以無欲為主，以寡欲為功。寡之又寡以至於無，無為而無不為，寂而非靜，感而非動，無寂無感，無動無靜，明通公薄，而聖可幾矣。」此實際也，故二林居士彭尺木先生年三十四即斷慾、不復近婦人，乃作偈曰：「從妄有愛，萬死萬生；猛然斫斷，天地清寧。」學者由節慾而至斷慾，則庶乎其入道矣。

第二節 未婚時之節慾

男子未結婚以前，在情慾感動時，往往不能遏制。以手泄精，遂成手婬之惡習，若視察其衣衾上有黃色之斑點，此即手婬之據。犯之者其害有十，列舉如下：

一、身體長不足。

二、腦髓虧乏，聰明減少，時發健忘等症。

三、耳鳴頭眩，目光變短。

四、面白而瘦，口吐白痰。

五、時有婬夢。日間見女人，即有漏精之患。

六、精泄時或有愛惜之意，不使泄出，致精蟲死腐，釀成睪丸病。

七、身體孱弱，易染風寒瘟疫肺癆等症，以致夭折。

八、胃力減少，行步蹣跚。

九、生殖器易損傷。

十、斲喪過甚，精蟲弱小，異日所生子女。不克強壯。

此外又常有一種含羞之狀，多夢、煩擾、眼痛、疲倦、血虧、大小腿肌肉無力、手易發抖，其中最顯明之病狀，即上述之健忘是也。手婬日久者，則成下列諸病：

癲（即瘋子）Insanity、目盲Blindness、食不消化Indi gestion、悒又名抑鬱病（瘋病之一種）Melancholia、憂鬱病（瘋病之一種）Hypochondriasis、斜眼Squint、不能睡眠（腦神經衰弱）Sleeplessness、頭痛、心跳、乾咳（此種乾咳最易誤認為肺勞病。）手腳痠痛、陽痿不舉。

《少年進德錄》中，論手婬之害最為詳盡，茲不嫌其辭之複，再錄於下，亦怵目驚心之一助也。

其言曰：手婬之害，較大於交接，犯此惡習者，多在少年，往往旦旦伐之，以短促其生命。其發現之病狀，為腦神經衰弱、記憶力缺乏，作事易倦，屢呼頭痛，動輒忿怒悲泣。陰莖軟弱無力，精液中無精蟲;或全失交接之力，而成為陰萎症。夢中漏泄精液，或時有精液之漏泄，而成滑精症。四肢乏力，軀體踉蹌，不良於行，立足不穩，不能支持其軀體。手指震顫，眼中無光，視力衰減，眼窩陷沒，耳鳴重聽。頭重，時發眩暈。面如土色，皮膚蒼白，全呈病態。筋肉弛緩無力，睡眠終夜不安，心跳驚悸，腰部痠痛。身體及精神，均起障害，終日昏懵，如在五里霧中。思考力漸漸減退，而歸於消減。關節疼痛，消化力障礙，胃腑痙攣。血液衰減，胸部充塞，皮膚腫潰。全身枯搞贏憊，神氣黯然，如蠟人院之偶像，毫無生氣。或成癡愚，或成肺癆癲癲，或致自殺，或卒倒夭死，或幸免早殤，而長為病夫以終身焉。夫無論何事，皆可防患於未然，獨至手婬之惡習，暗室虧心，負慚衾影，為父兄不及知，為師長不及覺，欲防之而不勝其防，故其為害，有如是之劇烈也。

手婬之遲早，隨地之冷熱而異，隨人之體質而別，不能一定。據富挨拉其氏之說，發情期如早四年，則壽命必縮短二十年；不但縮短壽命，而於身體之發育，亦大有礙也。近歲以來，學生發情期甚早，往往至十三四歲，竟有犯手婬者，不如令其早明利害，使有所警惕，而斯弊或少熄焉。

美國有一童子，年十二，多病，父母憂之甚，乞數醫調治，無寸效。氣體日弱，漸至危險。有一醫欲究其病原，避其父母，用緩詞詢其手婬，童子始則愧縮，不以實告，再三窮詰，乃言曰：「余七八歲時，一日登樹取柿，樹幹適與陰莖相觸，稍覺快美，即戀戀不能捨。日登樹摩擦之，遂有少許之白液泄出。後漸漸以手代樹，日以為常。至十歲左右，雖身體孱弱，尚不能自禁，遂有今日之狀態。」醫以此語告其父母，皆甚驚異，頗悔從前之不注意也。乞該醫種種調治，病卒不起。

英國倫敦有商家子，年十五，未習商業，顏色青白，精神疲乏終日鬱鬱。其父母憂之，延名醫診視，曰：「令郎無別症，特感動春情，多犯手婬耳。」因令服藥外，每朝以冷水洗腰部及陰莖，使陽稍萎;至六禮拜後，病遂愈。吾國犯手婬而夭折者甚多，惜乎未知此治法也。（冷水之法最妥最效，盍試之。）

醫學博士吳爾士曰：「生殖器之內部，更有精囊，乃二小袋，囊俱為球形小腺，時時分泌一種膠性之蛋白質，以作精蟲之養料;此蛋白質，非如元液之為養生原質，常貯於精囊之中，待其飽漲，則天然自能使之宣洩於體外;此宣洩之事，恆於夜眠之間為之，故曰夢遺。」凡十六七歲之少年男子亦有不及此年齡者即起始有夢遺，少年當知此為天然合理之事，不傷精神，無庸懷憂，反足消釋色情之衝動。因精囊膨漲，即起有激刺也。初則二三月中夢遺一次，其後則漸近，至每三四週一次，其後或可每週或旬日一次。如每次遺洩之後，精神並無困乏之狀，則可不必介意。精囊所貯之液，其滿有定期，當其滿時。即刺激腦係，而使色情旺盛，此少年男子色情之盛衰。所以有定期也。大約每二週至四週，則精囊所貯已足，當時慾念最盛，最易犯手婬之試誘，故少年必於此時努力克制；制其思念，如馭怒馬，不使奔逸。且多致意於正業及運動，迨數日之後，經天然之夢遺，而色情驟減，則於其後之二週至四週間，可覺色情之平淡矣。或謂:「手婬夢遺，同為洩精液於體外，其中有何分別，而一則為害甚大，一則無妨元神？」答曰：「其中固有不同，夢遺所洩者，純為精囊所貯之蛋白質，及數個精蟲耳；若夫手婬所洩者，則此蛋白質之外，有數百萬新鮮精蟲，由睪丸而出，且有寶貴之元液若干，與之同洩，故二者實有天淵之別。凡我少年，不可不知。」

手婬之害，既如上述，然其原因甚多，尤不可不隨時注意者，茲撮略如下：

一、原因於孔母常與兒童接吻，或玩弄其陰部，幼時已受一種感覺，及長則陷於手婬之弊。

二、原因於兒童攀樹木，登高山，衣服摩擦其陰部，有一種感覺，不知不識之間，流為惡癖。

三、原因於兒童伏身而臥，陰部接觸床褥。

四、原因於直腸生蟯蟲，刺激陰部，或陰部不潔，有粘稠物蓄積發癢。於是以手搔之、摩擦之。

五、原因於乘騾馬摩擦。

六、原因於獨居，無父母監督。

七、原因於大便不通利，肛門作癢。

八、衣服被褥過於溫煖，刺激陰部。

九、身體早熟及虛弱。

十、飲食物剌激性。

十一、神經衰弱症。

十二、不眠有妄想。

十三、家庭不良，無善良之訓導者。

此外尚有種種之誘因，足以促性慾之發動，而遂誘起手婬之惡癖者，茲復略述於下：

青年時期，性慾處置，最為困難，為父兄者，須鄭重之為說明，曉以利害，不可過於祕密。青年之性慾興奮者，尤易犯手婬，宜防其為友朋誘惑。誤入歧途。若身體不甚堅強者，切忌飲酒（佛教五戒中有「不飲酒」一戒。），酒之為物，能引起性慾，故青年宜遠避之。

人慾中以性欲為最難制，固矣。然此亦志行薄弱之人為然;若克己自制之心強者，則不難制之。蓋性慾發動之原因，男子為畢丸充滿精液，反射剌激腦中樞，女子為卵巢中有一種反射的刺激而起;其狀正如飢之思食，渴之思飲，所謂食色，性也。此外則卑猥之小說、談話、婬畫、婬曲、婬戲，以及陰部剌激，男女肉體一部接觸（例如握手接吻），為性慾發動之誘因。

制慾之正本清源法，如男則摘去睪丸，女則摘去卵巢，既不可行，惟有去其誘因；若誘因已去，而猶性慾發功，難於自制，則行冷水浴以強身，屋外散步以陶情，每日朗誦古昔聖賢之傳記，或佛經，聖經及戒婬文一二遍，收束身心，同時練習體操，及他種有益運動，確有良效。

左列數條，亦抑制性慾所必要者，青年子弟，不可不參考之：

甲、力戒與年輕婦女接近及交談—

（1）旅館舟車之中，遇有年少婦女，須遠而避之。四十以上之婦人，不在此例。

（2）有議論婦女之容貌裝飾者，亦遠而避之。

（3）罕至男女混雜之地。（案：尤以風月場所為甚。）

（4）不得已而與年輕女子接談，切不可有輕佻舉動。

乙、常守規則的生活—

（1）每日大便，便秘易誘起色慾，故患大便不通利之人，早晚服開水一杯最有效，或食水果及生山芋之類。

（2）早餐與中飯宜足，夜飯宜少。

（3）雞卵汁之類，不宜多食，神經質及有歇斯的里者，尤要。

（4）早起早寢。

（5）每日以冷水摩擦全身。

丙、用適當之法，使就寢即入睡—

（1）就寢前十分時或十五分時為種種之運動，勞乏身體之各部。（案：可禮佛）

（2）就寢後，默誦自一至百之數二三遍，自然入睡。（案：可誦觀音菩薩聖號或持大悲咒）

（3）若有邪念妄想，速起床，飲冷水二三杯。

丁、已醒即起床。

戊、獎勵運動，室外之散步，室內之拳術擊劍，皆有用。

己、居於室中之際，須多開戶，獨處時尤然。

庚、多讀聖賢傳記，及修養書類。

辛、勿看小說及婬辭邪曲。

以上各條中，先擇平易者，試行數條，一二月後，逐漸加添，自然清心寡欲，斷絕婬念；切忌各條同時實行，中途停止，不見良效。由上所述，可知男女在未婚以前，切不可行性交及他機械的射精之法，苟或之則，行所謂自孽自受，沉淪於愁城苦海，萬劫不復者也。為青年者，倘理會此中消息，斷無誤犯之理。若欲謀預防之法，惟有學校與家庭共同協力而已。德國某學校為防學生犯手婬，褲之製裁，另有式樣，坐椅虛其一面，可使教師窺見學生之兩股，不幸發現疑似神經衰弱之狀，隨命校醫診察，通知家庭，監視其寢室。此外所有防範之法，已如前述。為父兄者，亦宜注意上述事項，養成純潔之家庭，力戒婬亂之舉動，使少年子弟，視聽悉本於禮，言行一歸於正。僕婢之品行不良者，斥退之；親朋之放蕩婬伕者，遠避之。每日有餘暇，則全家老少，行高尚之遊戲，有益之娛樂。又常獎勵野外運動，亦可預防惡癖，蓋熱心運動之人，夜間多熟睡，故無種種妄想也。

實例三則

（一）嘗有某學生，因犯手婬，求治於余，余將其初犯之原因習慣，及其親受之害縷晰言之，將之警告全國之少年，錄其說如左：

某學生曰：「某年幼，未聞義理，回憶十六歲時，情竇初開，喜閱男女驗豔情之小說，見其敘述穢態，描摹盡情，余心遂怦怦欲動，因犯手婬，久則習以為常。所幸心地明白，尚有善根，當風雨晦明之時，恍如大夢初覺，常念此清白磊落，可寶可貴之心，一犯意婬，如以多數黑點，塗於潔白之紙，為終身之大恥，每念及之，輒令眼中出火，欲拔劍自刎也。此吾之痛心疾首於手婬者一。

某於垂髫時，在某校讀西文，常列優等超級，不數年，遂卒業，資質固甚敏也。自犯手婬以來，讀書遍數，十倍於昔，常不能背誦，記憶力盡失，今昔判若兩人。此吾之痛心疾首於手婬者二。

某幼時，常懷大志，欲有所自立於天地間。自犯手婬以來，豪邁之氣，盡付東流，萎靡如已殭之蛇，撥之不動又如死灰槁木，生氣消滅。此吾之痛心疾首於手婬者三。

某夙昔見悲慘事輒泫然出涕，見不平事，輒怫然動怒。今則世間哀樂事，漠然不加喜戚於其心，善念盡滅絕矣。此吾之痛心疾首於手婬者四。

某於切犯手婬時，尚知節度，久則檢制全忘，時時思動，不知不覺，欲改無從；以致形銷骨立，精神衰頹，腰酸腳軟，百病叢生，而腦筋所受之影響尤重，終日昏睡，如在霧中，如患神經病人。此吾之痛心疾首於手婬者五。

昔日嘗有精通算學理化之某君，熱心濟世，見某之面黃無血色，為述少年手婬之害甚詳，且言其必死之故，剴切勸導。某聞之，惕然驚恐，亟思戒絕。無如慾火動時，如有鬼物遊說，以某君之言為讕言。卒至病象畢顯，日近於死，尚何言哉。吾甚望吾同為之人，切勿謂其害未睹，而姑可安之，某即前車之覆轍也。以上所言，語語翔實；大君子熱心救世，望舉以勸人，當以某之言為現身說法。」

總之人無義理，無學識，則引邪誘惡之事，靡不為所轉移，以己之心志，無所把握也。今日之精神教育，烏可緩乎？

（二）又有某學生，十歲犯手婬，二十一歲，生殖器不能發育，亦無陰毛。結婚後，不能交接，衰老如病夫。潛逃來申，求治於余，余深憫之。

（三）又有一學生，年十三，犯手婬，屢犯不改，致全身衰弱，變成白癡。又得陽痿之症，結婚而不能交接，其妻因憂鬱而死。今二十五歲，就診於余，詳述其病原如此。

吾今大聲疾呼為普天下之青年告曰：犯手婬者，如欲為後日結婚計、嗣續計、事業計，亟宜猛醒回頭，痛自戒絕，切勿如上述之三人沉迷不覺，以致自殘其身，而追悔莫及也。

吳爾氏曰：「少年子弟已染此習者，當知補救有法，惟在其立志改過耳。蓋天然物理，固具慈悲之性質，見有自甘改過之人，無不予以再新之機會；天然之定例，欲人之清潔立身，不染邪污也。如有染此習者，能知己過，力除此惡，而重履清潔正直之途，則造物之主與物理，即再造其人，越數月之後，可見元氣之挽回，面現血氣之容，體有堅剛之象，目光炯炯始復其丈夫之本色矣。」又曰：「生殖器具之功用，不徙限於生殖一部，乃廣及於全身;身體之膂力，心思之能力，俱與之有至密之關係焉。生殖於所分泌之元液，散布血中，所以使我人剛健壯偉，助我成高尚光明之人格，故生殖於之為用，實可尊敬而不宜卑狎者也；以其清潔高尚，而又重要，不得視為卑污而輕忽之，如或視為狎褻不潔者，是大誤也。」

手淫之治法：

一、第一須立志嚴行戒絕，專心研究一種學問，或熱心運動注重體育，使血液運用於他部，不積於生殖器。

二、次則節減飲食，不飲酒類，不食芥子辣椒咖啡濃茶等，有刺激性，興奮性之飲食物，少食肉類，多食新鮮之疏菜及豆腐等。（藥物服臭素加里。一日三次。每次服五分，化沸水一杯，於食後服之，第連服三四日，即宜停止，須過四日再服。）藥物服用應請教醫術、醫德兼尚之醫師。

三、禁絕男女交際。

四、臨臥時，務為適宜之運功，以晚寢早起為定則；臥具宜用堅硬之木板。

五、并高尚其心志，鎮靜其耳目;蓋不見可欲，自能使心不亂也。

六、平時宜以手巾沒冷水摩擦其身體各部及陰莖。

依此法而實行之，庶濫行早接之惡習，或可以從此而消滅;其未犯者，亦可預防失足。對此生死攸關之事，實當悉心注意者也。

第三節 既婚後之節慾

不問古今中外，有識之士，皆以青年時代色慾一項，最為危險。故古人戒婬之文，汗牛充棟，雖非盡為少年而發，然少年血氣未定，易犯色情之害，尤不可不注意之。今者世風日下，思潮放縱，古人之言，不復為少年所聽信，故青年子弟，感染色欲之禍與花柳病者，不可勝數;非有瑞人正士。敦品行，節情欲，以挽回之，則婬亂之風，其禍未有艾也。

《少年進德錄》曰：「男女床第之間，君子之所慎言也。言之稍不雅馴，既不足以垂為炯戒，并有跡誨婬之虞。搢紳先生，難言之矣。所以世之人，僅知縱慾之害，而不知所以為害之理由，此皆醫家立言過慎之所致也。」余業醫海上有年矣，每見求治之人，大抵原於色荒，診病時勸其節慾，匆匆不能詳盡，於是以縱慾為害之理由，詳著於篇以當忠告。

恣情縱慾，陷於婬慾過度，直類無韁野馬，絕足奔馳，而不受羈勒;久之則體內之生活力，日形消減，肉體上，精神上，概受甚大之不幸。蓋精液為身體上營養之一都分，耗費既多，則有大害於全身之營養，而發生各種疾患焉。為腦與神經之滋養分，又為興奮狀態之主要成分者，曰斯丕爾明（即荷爾蒙）Shemin，曰蛋白質，曰燐酸鹽類，精液中合此三物頗多。婬慾過度之人，排出多量之精液，必失其固有之健康狀態，非以多量純良之血液補給之不為功。據醫學家之再三研究，如欲得一滴之精液，須耗四十滴之血液也，況交接時，身體與精神勞功過甚，尤易傷身。

婬慾過度之害，其變態，其現象—如全身倦怠，腦與神經疲弱，似患憂鬱症;或反射性亢奮。似患精神病，而易於悲哀忿怒。夜間不眠，甫交睫即魘夢，或易於驚覺，各處發神經痛。不樂與人聚談，喜潛居暗室。缺乏強健之記憶力，消失敏捷之判斷力。心悸亢進，呼吸促迫胃弱而消化不良。皮膚蒼白。步行困難，運動障害，脊髓神經疲勞過敏，障害其下肢之運動，時而上肢亦然。尚有發憂鬱症、瘋癲症、色情狂、心臟病、消化機病、視力障害，誤認物件之大小曲直，併發近視夜盲等症、衰弱症、遺尿症、脊髓炎、脊髓癆、麻痺狂、腦脊髓散在性硬化、進行性麻痺、腱反射亢進、嫌忌步行等合併症。生殖器障害，如陰萎遺精早漏等症，其時體力雖極衰弱而陰莖則動輒勃起，勃起後直即萎縮，時時遺精，交接時不能持久，而精液早已漏出。或成為癡愚，或奄奄一息，纏綿床席，雖生之日，猶死之年。其所生之子女，大抵體質脆弱，間有畸形及白痴者。凡此種種，為婬慾過度者所難免之結局，即為婬慾過度者所必經之階級。

青年學子，慎勿以有用之才力精神，消磨於錦衾角枕，纏綿歌泣之中也。精液與血液，同為人體內之主要成分;然放血一杯，不覺其有大害；排泄少量之精液，而甚覺其疲勞者，以精液比血液為尤要也。昔之醫學家，驗精液中所含之精蟲，僅知其有分體繁殖之作用;洎近世紀以來，經多數醫家之研究，而後知精液中之精蟲，其作用不僅為分體繁殖，其有關於身體上之營養者，亦甚重要。其一方面能助身體內之酸化作用，其又一方面能有保持神經興奮之效用也。如將人之睪丸摘去（如古之太監），其酸化力從此減少，身體逐漸覺肥大而弛緩矣。又當婬慾過度之時，精液之排泄量既多，則減損保持神經興奮力之養分，而身體遂生一種疲勞不堪之現象，試注射新丕爾明。則摘去睪丸之人，其身體之肥大而弛緩者，可日以緊固;他如因婬慾過度而神經衰弱之患者，亦可藉此而返於強健。精液之關於身體上之營養，有如此者，故濫行精液，實為疾病之導火線，癆瘵天札之催命符也。

少年期之身體、精神，正當發育旺盛，為人之一生中最重要者。此時習於為善，則終身為正人;習於為惡，則終身為殘廢。教育者與父兄，宜時時注意其行動，有無不正當行為，若任其放逸邪僻，或徵逐花柳場中，則結果鮮有不妨害身體之發育，成陰萎及男子不孕症，因其滋養素與神經力，逐日戕伐故也。甚者腦力消亡，記憶缺乏，活潑有為之人，一變而為陰鬱沈默之象，無志於進取，終身為廢人，或且全身衰脫，早年得虛弱之症而亡。

欲知青年之色情衛生如何，須先知過婬之害。夫精液者，含有多量之蛋白質與燐酸鹽類及斯丕爾明，此三者為腦神經之興奮強壯劑，多行房事，排去精液，則精神疲勞，元氣消耗，為害身體，不可勝述。要之過婬之害，非常可恐者也。樸子庫博士，著書論過婬之害，謂或患卒中，或患盲目，或四肢麻痺不能行動，皆過婬之所致。古人夙知過婬之弊，故以法律規定，一月中男女交合，不得過若干回，今日宗教上尚有此種戒律，未廢也。

婬濫之禍，不僅如上所述，有斲喪過甚，使夢遺血者，此為精液枯竭。血液不及化精所致;因之而精神不寧，性情狂易，往往有自殺者，有陰莖忽然戀縮，陷沒無餘，而呼痛不止者，有於交合時脫陽而死者，此皆平日過婬所致，而數見不鮮者也。吁！縱慾之禍，其酷如是，可不慎耶？！

人惟縱慾無度，故往往墮胎（參見《敬悼已被殘蝕的理性》）一書，若能節慾，則夫婦之元氣俱充，必然得子。其子又能清秀無毒，易於長成，該所謂寡慾多男子也。夫娶妻本為生子（古來夫妻之道如此，嗚呼！今有多為滿足婬慾耳。）人顧徒思婬慾，豈知姬妾滿房，莫延宗祀;寡妻是守。多獲佳兒。苟知嗣續為重，尚其慎爾婬耶。

夫婦正也，然亦貴有節，若云正慾非婬，則家釀獨不醉乎？且人生終身疾病，恆從初婚時起，年少興高力旺，往往恩情無度，多成癆怯，甚者夭亡，累婦孀苦，不思百年姻眷，終身相偶，何苦從一月內，種卻一生禍根。前輩每遇子孫將婚，必諄諄以此戒之。

呂純陽詩云:「二八佳人體似酥，腰懸利劍斬愚夫；雖然不見人頭落，暗裏教君骨髓枯。」又云:「女色多迷人，人惑總不見，龍麝暗薰衣，脂粉豔敷面；人呼為牡丹，佛說是花箭，射人入骨髓，死而不知怨。」

男女熱病未好，陰虛等疾未癒，俱不可交合。又凡大寒、大熱、大風、大雨、大雪日、月蝕、地動、雷震，皆天忌也。醉飽、喜怒、愛愁、悲、哀、恐懼，皆人忌也。山川神袛、社稷井龕之處，皆地忌也。以婬犯忌，得禍尤烈。（禁忌請參見《敬悼已被殘蝕的理性》一書）

第四節 雜論

◎保護未婚以前之身，如惜渡海浮囊，勿容一針之鋒穿破；保護既婚以後之身，如惜千宵茂樹，勿縱一斧之刃伐傷。當知二護之要，惟在節慾。

◎病者，所由適於死之路也；欲者，所由適於病之路也；邇（接近也）聲色者，所由適於欲之路也。塞此三路，惟在節慾。

◎夏季是人脫精神之時，心旺腎衰，液化為水，不問老幼，皆宜食暖物，獨宿養陰。

◎人勤於禮者，神不外馳，可以集神；人勤於智者，精不外移，可以攝精。關君子四符

◎治身者，以積精為寶;身以心為本，精積於其本，則血氣相承受;血氣相承受，則形體無所苦，然後身可得而安也。春秋繁露通國身

◎富貴而不知道，適足以為患，不如貧賤;貧賤之致物也難，雖欲過之奚由。出則以車，入則以輦，務以自伕，命之曰招蹶之機。肥肉厚酒，務以自強，命之曰爛腸之食。靡曼皓齒，鄭衛之音，務以自樂，命之曰伐性之斧。三患者，富貴之所致也。故古之人有不肯富貴者矣，重生故也。呂身春春秋生

◎昔有行道人，陌上見三叟，年各百餘歲，相與鋤禾莠。住車問三叟，何以得此壽？上叟前致辭，室內姬麤醜。中叟前致辭，量腹節所受。下叟前致辭，幕臥不覆首。要哉三叟言，所以能長久。太平御覽三百八三應璩詩

◎婬律云：「奸人妻者，得子孫婬伕報；奸人室女者，待絕嗣報。」概觀行穢之家，醜聲籍籍，自可灼見。況婬近於殺，彼偷香竊玉者，被人擒捉，或跳牆以出，則腸斷而死者有之；或追趕走急，則脫力而亡者有之;設或擒住。則刃殺杖擊，立時而殞者有之。何苦以至重之性命，博片時之歡樂哉？人亦可猛省痛戒矣！

◎今人怕死，至傷生之事卻敢為;聖人於傷生事不敢為，到臨死卻不怕。謝上蔡

◎好色之禍甚大，而以狎妓為尤甚。蓋婬娼賤妓，倚門獻笑，無非陷人釣餌，一入其中，極聰明人，亦受迷惑。及至耗費家業，始富終貧，宗族共擯，鄉里不齒，固己悔之晚矣。況近世妓女，必患花柳病，偶一傳染，痛楚萬狀，腐爛遍身。且生子亦多不育，磋何及哉！有戒嫖詞云：「更鼓初敲，雲情雨意千般好；晨雞三唱，人離財散一場空。」觀此方可猛省。

◎戒色有神方，惟聾耳瞎眼死心三味;養生無別法，只寡言少食息怒數般。

已上節慾諸說，皆從《少年進德錄》、《青年最危險之一問題》、《結婚與衛生》等書錄出，欲知其詳，須閱此三書。上海靜安寺路三十九號醫學書局出版

附錄：一、節錄《印光大師文鈔》

（一）過患

◎吾常謂世間人民，十分之中，由色欲直接而死者，有其四分；間接而死者亦有四分，以由色欲虧損，受別種感觸而死。此諸死者，無不推之於命;豈知貪色者之死，皆非其命。本乎命者，乃居心清貞，不貪欲事之人。彼貪色者，皆自戕其生，何可謂之為命乎？至若依命而生，命盡而死者，不過一二分耳。由是知天下多半皆枉死之人。此禍之烈，世無有二。亦有不費一錢，不勞微力，而能成至高之德行，享至大之安樂，遺子孫以無窮之福蔭，俾來生得貞良之眷屬者，其唯戒婬乎？夫婦正婬，前已略說利害，今且不論;至於邪婬之事，無廉無恥，極穢極惡，乃以人身，行畜生事;是以豔女來奔，妖姬獻媚，君子視為莫大之禍殃而拒之，必致福曜照臨，皇天眷佑;小人視為莫大之幸福而納之，必致災星蒞止，鬼神誅戮。君子則因禍而得福，小人則因禍而加禍，故曰：「禍福無門，唯人自召。」世人苟於女色關頭，不能徹底看破，則是以至高之德行，至大之安樂，以及子孫無窮之福蔭，來生貞良之眷屬（佛經中，若犯邪婬（夫妻行婬而非時、非處、非道，亦屬邪婬）則有「妻女不貞良」之果報。），斷送於俄頃之歡娛也。哀哉。《正．欲海回狂序》

（二）教示

◎汝年尚幼，須極力注意於保身。當詳看《安士》書中《欲海回狂》，及《壽康寶鑑》。多有少年情慾念起，遂致手婬，此事傷身極大，切不可犯;犯則戕賊自身，汙濁自心，將有用之身體，作少亡，或孱弱無所樹立之廢人。《三編上．復徐志一居士書》

◎現在後生，已知人事，即當為彼說保精保身之道。若知好歹，自不至以手婬為樂，以致或送性命，或成殘廢，井永貽弱種等諸禍。未省人事不可說;已省人事，若不說，則十有九犯此病，可怕之至。孟武伯問孝，子曰：「父母唯其疾之憂。」他疾，均無甚關係，冶遊、手婬、貪房事，實最關緊要之事，故孔子以此告之。而注者不肯說明其大厲害處，致孔子之話，亦無實效，可歎也。《續．復念佛居士書》

◎聰明人，最易犯者唯色慾。當常懷敬畏，切勿稍有邪妄之萌。若或偶起此念，即想吾人一舉一動，天地鬼神，諸佛菩薩，無不悉知悉見;人前尚不敢為非，況於佛天森嚴處，敢存邪鄙之念，與行邪鄙之事乎？孟子謂：「事孰為大，事親為大。守孰為大，守身為大。」若不守身，縱能事親，亦只是皮毛儀式而已；實則即是賤視親之遺體，其不孝也大矣。故曾子臨終，方說放心無慮之話云：「《詩》云:戰戰兢兢，如臨深淵，如履薄冰。而今而後，吾知免夫。」未到此時，尚存戰兢，曾子且然，況吾輩凡庸乎？《續．復徐書鏞書》

（三）對治

◎色欲一事，乃舉世人之通病。不特中下之人，被色所迷；即上根之人，若不戰兢自持，乾惕在念，則亦難免不被所迷。試觀古今來多少出格豪傑，固足為聖為賢；祗由打不破此關，反為下愚不肖，兼復永墮惡道者，蓋難勝數。《楞嚴經》云：「若諸世界六道眾生，其心不婬，則不隨其生死相續。汝修三昧，本出塵勞。婬心不除，塵不可出。」學道之人，本為出離生死；苟不痛除此病，則生死斷難出離。即念佛法門，雖則帶業往生；然若婬習固結，則便與佛隔，難於感應道交矣。欲絕此禍，莫如見一切女人，皆作親想、怨想、不淨想。親想者，見老者作母想，長者作姊想，少者作妹想，幼者作女想。欲心縱盛，斷不敢於母姊妹女邊起不正念。視一切女人，總是吾之母姊妹女，則理制於欲，欲無由發矣。怨想者，凡見美女，便起愛心；由此愛心，便墮惡遣，長劫受苦，不能出離。如是則所謂美麗嬌媚者，比劫賊虎狼，毒蛇惡蠍，砒霜鴆毒，烈百千倍。於此極大怨家，尚猶戀戀著念，豈非迷中倍人。不淨者，美貌動人，只外面一層薄皮耳；若揭去此皮，則不忍見矣。骨肉膿血，尿尿毛髮，淋漓狼藉，了無一物可令人愛；但以薄皮所蒙，則妄生愛戀。華瓶盛糞，人不把玩；今此美人之薄皮，不異華瓶；皮內所容，此糞更穢。何得愛其外皮，而忘其皮裏之種種穢物，漫起妄想乎哉？苟不戰兢乾惕，痛除此習，則唯見其姿質美麗，致愛箭入骨，不能自拔。平素如此，欲其沒後不入女腹，不可得也;入人女腹猶可，入畜女腹，則將奈何？試一思及，心神驚怖。然欲於見境不起染心，須於未見境時，常作上三種想，則見境自可不隨境轉。否則縱不見境，意地仍復纏綿，終被婬欲習氣所縛。固宜認其滌除惡業習氣，方可有自由分。《正．復甬江某居士書》

◎凡有忿怒、婬欲、好勝、賭氣等念，偶爾萌動，即作念云:「我念佛人，何可起此種心念乎？」念起即息，久則凡一切勞神損身之念，皆無由而起;終日由佛不思議功德，加持身心，敢保不須十日，即見大效。《續．與胡作初書》

◎業障重，貪瞋盛，體弱心怯。但能一心念佛，久之自可諸疾咸愈。《普門品》謂若有眾生，多於婬欲瞋恚愚癡，常念恭敬觀世音菩薩，便得離之。念佛亦然。但當盡心竭力，無或疑貳，則無求不得。《正．復永嘉某居士書五》

（四）殷鑑

◎慧佐之死，乃其父母祖母所致。其家生此聰穎之子，不告以保身寡欲之道，乃早為娶妻。又不說節欲之益，縱欲之禍。彼二青年只知求樂，不知速死。及已經得病，尚不令其妻歸寧，以致年餘大病，以至於死。將死見其妻，尚動念，故咬指以伏欲心耳。天下此種事多極，姑述二事：

一弟子家貧，其父早死，學生意，資質淳厚，十五六即娶妻，人已受傷。先在綢緞店司帳，其友人令住普陀法雨寺，養數月，已強健。其母與介紹人吵鬧，恐其出家，挽彼店中老板及彼岳父，來叫回。光與來人說:「回去則可，當令其妻常住娘家，非大復原，不可相見。」此種人通最不知事務者，通不依光說，仍在店中司帳。光往上海至其店中，（店老板亦係善人，素相識）見其面色光潤，知尚能撙節。後光回山至寧，見面色大變，問汝回去過？言：「到家只住四天。」已與未回去之相，天淵懸殊，後竟死亡。此子文字尚通順，若非其母硬作主宰，當不至早夭。

又一皈依弟子之子，其岳父亦皈依，其人頗聰明，英文很好。以不知節欲，得病要往杭州西湖，云:「我一到西湖，病當好一半。」其父母不知是不敢見妻，不許去。又要去醫院，因送醫院，尚令妻常去看，竟死於醫院。其岳父與光說，光說汝等是癡人，以致彼欲不死，而此令其死。惜彼不明說不敢見妻，見即動念失精。

慧佐至死，見妻咬指，汝認做厭，尚非真情，乃制欲念耳。至於死時得大家助念之力，自己向有信心，故致死後相變光潤。乃知佛力、法力、眾生心力，均不可思誤。眾生心力，不承佛法法力不得發現，由承佛力法力待以發現，故有此現相也。後世子弟愈聰明，則欲心愈重，情竇未開，不可告；情竇已開，不為說保身寡欲之道，或致手婬邪婬，及已娶忘身徇欲，均所難免。男子則父與師當為說，女子則母當為說。使慧佐之妻知此義，何至一病近年而死？古者國家尚以令人節欲為令;令則病將死，尚不令其分隔，此所以冤枉死亡之青年，不知其數。而一歸於命，命豈令彼食色無厭乎？慧佐之死係冤枉;（若其父母早為訓誨，深知利害，斷不至死，故曰冤枉）慧佐之生西，乃是徼幸。若無人助念，則由婬欲而死，縱不墮三惡道，難免不墮女身及娼妓身耳。由大家助念，承佛慈力，得此結果。《三編．復常達春居士書二》

◎一弟子羅濟同，四川人，年四十六歲，業船商于上海。其性情願忠厚，深信佛法，與關絅之等合辦淨業社。民國十二三年，常欲來山歸依，以事羈未果。十四年病膨脹數月，勢極危險，中西醫均無效。至八月十四，清理藥帳，為數甚鉅，遂生氣曰：「我從此縱死，亦不再吃藥矣。」其妾乃于佛前懇禱，願終身吃素念佛，以祈夫愈。即日下午病轉機，大瀉淤水，不藥而愈。光于八月底來申，寓太平寺，九月初二，往淨業社會關絅之，濟同在焉，雖身體尚未大健，而氣色淳淨光華，無與等者。見光喜曰：「師父來矣，當在申中歸依，不須上山也。」擇于初八，與其妾至太平寺，同受三歸五戒。又請程雪樓、關絅之、丁桂樵、歐陽石芝、余峙蓮、任心白等諸居士，陪光吃飯。初十天請光至其家吃飯，且曰：「師父即弟子等之父母，弟子等即師父之兒女也。」光曰：「父母唯其疾之憂，汝病雖好，尚未復原，當慎重。」惜未明言所慎重者，謂房事也。至月盡日，于功德林開監獄感化會，彼亦在會，眾已散，有十餘人留以吃飯，彼始來，與司帳者交代數語而去;其面貌直同死人，光知其犯房事所致，切悔當時只說父母唯其疾之憂，未曾說其所以然，以致復濱于危也。欲修書切戒，以冗繁未果，九月初六至山，即寄一信，極陳利害，然已無可救藥，不數日即死。《壽康寶鑑．序》

◎十年前一鉅商之子，學西醫于東洋，考第一，以坐電車，未駐而跳，跌斷一臂;彼係此種醫生，隨即治好。凡傷骨者，必須百數十日不近女色；彼臂好未久，以母壽回國，夜與婦宿，次日即死。此子頗聰明，尚將醫人，何至此種忌諱，懵然不知；以俄頃之歡樂，殞至重之性命，可哀孰甚。《壽康寶鑑．序》

◎前年一商人，正走好運，先日生意，獲六七百元，頗得意。次日由其妾處，往其妻處，其妻喜極。時值五月，天甚熱，開電扇，備盆澡，取冰水加蜜令飲；唯知解熱得涼，不知彼行房事，不可受涼，未三句鐘，腹痛而死。是知世之由不知忌諱，冒昧從事，以至死亡者，初不知其有幾千萬億也。《壽康寶鑑．序》

附錄：二、《青年修養錄》

（一）衛生

◎飽食當肉，不婬當齋，緩步當車，無災當福。戒酒後話，忌食後瞋。大飢不大食，大渴不大飲。多精神為富，少嗜慾為貴。服藥十朝，不如獨宿一宵。飲酒百斛，不如飽餐一粥。節食以去病，寡慾以延年。四五三頁

◎少色慾以養精，少言語以養氣，少思慮以養神。四五六頁

◎留七分正經以度生，留三分癡獃以防死。四五七頁

◎獨寢不觸慾，養精也。獨居不交言，養氣也。獨行不著礙，養神也。獨室不愧衾，養德也。四五七頁

◎入素羸瘠，乃能兢兢業業，凡酒色傷身之事，皆不敢為，可以延壽。強壯者恃其強壯，恣意傷身，則禍可立待。豈非命雖在天，而立命在己歟。四五八頁

◎盜為男戎，色為女戎。人皆知盜之切殺為可畏，而忘女戎之劫殺悲夫。四五九頁

◎人之所以生者，惟精氣神，謂之內三寶。人能寡慾以養精，寡思以養神，寡言以養氣；再能去暴怒以養性，節飲食以和脾胃，避風寒以防感盲，常勞動以堅筋骨，即可延年矣。四六0頁

（二）節欲

◎人身非金鐵鑄成之身，乃氣血團成之身。人於色慾不能自節，初謂無礙，偶爾任情，既而日損月傷，精髓虧，氣血敗，而人死矣。蓋人之氣血，行於六經，一日行一經，六日而週六經，故外感之最輕者，必以七日經盡而汗解，蓋氣血一週也。人當慾事濃時，無不心跳自汗，身熱神迷，蓋因骨節豁開，筋脈離脫，精髓既洩，一經之氣血即傷，一經既傷，必待七日氣血仍週至此經之日，方能復元。《易》云:「七日來復。」即休養七日之義。世人未及七日而又走洩，經氣不能復元，一傷再傷。以致外感內虧，百病俱起。人皆歸咎時氣，指為適然之病，不知非一朝一夕之故，其所由來者漸矣，由於未能謹守七日來復之義也。今立限制，以為節慾保身之本。二十歲時，以七日一次為準。三十歲時，以十四日一次為準。四十歲時，則宜二十八日一次。五十歲時，則宜四十五曰一次。至六十歲時，則天癸（月經）已絕，不能發生，急宜斷嗜慾，絕房事，以清淨閉藏為本，不能走洩矣。以上限制日期，專指春秋兩季立言。若冬夏兩季，一則火令極熱，發洩無餘，一則水令極寒，閉藏極密。即少年時亦以斷慾為主。否則二十歲時，或可十四日一次。三十歲時，或可二十八日一次。四十歲時，或可四十五日一次。至五十歲時，氣血大衰，夏令或可六十日一次，冬令則宜謹守不洩。蓋天地與人之氣，冬令閉藏至密，專為來春發生之本，尤重於夏令十倍也。依此者，可卻病延年，違此者，必多病促壽。四六一頁

案:「少年時亦以斷慾為主」一句者，以人之身心約以二十五歲發展至成熟顛峰，正如樹木之成型；若於未成熟之際予以摧折，則必成終身之患。今物慾充熾，少年之情慾，已降至國中青少年有性關係，乃至懷孕、墮胎者，於國小學童亦有所聞。實天作孽，猶可違；自作孽，不可活也。悲夫！犯過者，能速懺悔改過。

◎少手慾竇，何所不至，譬如口腹嗜味，愈縱愈狂，力自簡制，則益淡將去矣。人謂挾妓無害，此言大誤。要知娼妓賤質，勾引之意，無非欲得錢財，陷人釣餌，一中其計，極聰明人亦被迷惑，遂至亂其心志，廢其正業，破家蕩產，流入匪類。設遇屍癆之婦，瘡毒之妓，小則痼疾，大則喪命。余所見聞，有聾其耳者，有半身不仁者。有四肢癱軟，膝直不可屈伸者。有病久骨軟如綿者。有病蠟燭瀉，瀉去其陽者，有痿其陽，終身不舉者。有種毒於妻，終身不育者。有毒發在喉，聲啞無音者。有額上開天窗者。有爛去其鼻者。有當頦下垂若瘤者。有發魚口，下體迸裂者。有毒發在趾，漸漸脫落至腰，而五臟皆見者。有惹毒於妻，生瘡腋下而死者。有惹毒於妻，所生子女，遍體無皮者，種種不可勝計。即良醫療治，獲全性命，而毒氣內傷，多致不能生育。縱有生育，而先天毒盛，往往發為異瘡惡痘，以致夭札，因此覆宗絕嗣。豈惟不齒，於正人，見憎於妻子而已哉。有識者其鑒之。四六三頁

◎凡人之好色，為可樂也，不知可樂者在一時，可哭者在一世。深明可樂之事，即可哭之事，自然色心漸漸淡去。毒藥置於美饌，知者萬不敢嗜。何也？深知其必死而此心淡也。總之，人生世上，專以事業為重—濃於色慾，必致懶於事業，勤於事業，即可淡於色慾。得失成敗樞機，不可不察也。淡之之功，其初甚難，須於難處力加持守，始終不移，才可一生得力受用。今立箴言三則以自制:一曰看得破，二曰忍得住，三曰拿得定。看得破者，確信好色必死之理也。忍得住者，臨時力加持守之功也。拿得定者，凜遵始終不移之節也。能此者，才是真正英雄，可以辦大事業。四六四頁

◎古今一應書籍，看之皆有利益，獨至婬詞艷曲，總無一句好話。偷香竊玉，機關不止千般。賣俏行姦，流毒真兼數世。庸夫俗子，為之誑惑。學士文人，亦遭引誘，方謂風流俊逸。才子思得佳人，豈知德損行虧，衣冠已同禽獸，慾心方熾，豈能再顧綱常，惡緣既成，何暇更惜身命？皆以邪說惑世，故爾穢遮彰聞。若使留神觀看，必然盡喪人心。縱難毀板，曷先焚書。婬念一萌，便思邪緣相湊，生幻妄心。設計引誘，生機械心。少有阻礙，生嗔恨心。奪人之愛，生殺害心。種種善願由此消，種種惡孽由茲起。庸夫俗子，顯蹈明行，罔知顧忌。文人學士，誦習聖賢，竟爾自號風流，侈談情種。嬌艷何心顧盼，輒視為有意之凝眸。深閨不無笑言，便揣作多情之勾引。或賄不足餌，而以才誘。或直不能遂，而以巧媒。機關不止千般，流毒真兼數世。不思月下花前，為樂有限。粉白黛綠，轉眼即空。而惡因日積，顯則傾家蕩產，陰則削祿減年。大則虧體危親，小則辱身賤行。甚而敗露觸兇，七尺之軀，頃刻作刀頭之鬼。奈世之溺於此者，動曰何傷。然殺人者，殺其一身，婬人者，殺其三世。蓋穢德必彰，惡聲易播，上而殺其父母矣，中而殺其丈夫矣，下而殺其子女矣。無異挾白刃而刳人三世之腹，而猶謂何傷，吾誰欺，欺天乎？四六五頁

◎此等婬邪之行，推在當境之初，動念之始，亟思降伏。有慧劍二焉：曰忍而已矣。不能忍，曰又忍而已矣。四六七頁

◎《書》云:「天遣福善禍婬。」蓋此一關，是理欲關，是淨穢關，是通塞關，是貴賤關，是生死關，是天堂地獄關。何言之？人之一心，非理即欲，而好色者，欲之根也，一好色，而諸欲皆萌矣，一覷破，則萬善咸集矣，故曰理欲關。心本至清，好色而清者濁矣，身本至潔，好色而潔者污矣，故曰淨穢關。此中浩浩，何在不宜，一著於色，便生窒礙，甚至骨肉因之乖離，功名因之阻滯，學問因之無成，非通塞之關而何？吾氣剛大，上凌太空，吾情慈憫，下濟萬物，何等高貴，乃一涉婬私，事機泄露，甚至奴顏不知羞，婢膝不知恥，才子混身於下隸，書生行等於穿窬，非貴賤之關而何？若夫精神完固，而寒暑難入，骨髓流滑，而百病叢生。更有少年科第，半世辛勤，一念不禁，莫能救藥，其生死之關也。至於天堂不必在天，存光明之性體，無處非天堂也。地獄不必在地，陷貪戀之火坑，無處非地獄也。更或前念迷，即是地獄，後念覺，即是天堂。迷覺分於俄頃，堂獄遂判雲泥，其天堂地獄之關也。誠可慨也夫，誠可畏也夫。四六八頁

◎自妻妾而外，皆為非已之色。婬人妻女，妻女人婬，夭壽折福，殃貽子孫，皆有明驗顯報。世人當竭力保守，視此身如白玉，一失手，即粉碎。視此事如鴆毒，一入口，即立死。須臾堅忍，終身受用。一念之差，萬劫莫贖。可畏哉，可畏哉。四六九頁

◎形空質朽，神昏力倦，必至半途而廢，一無所成矣。四七0頁

◎慾火焚燒，精神易竭。遂至窒其聰明，短其思慮。有用之人，不數年而廢為無用，皆色念慾火傷身之病也。蓋不必常近女色，只此獨居時展轉一念，遂足喪其身而有餘。故孫真人曰：莫教引動虛陽發，精竭容枯百病侵。此真萬金良藥之言也。四七一頁

◎凡溺愛冶容，而作色荒，謂之外感之慾。夜深枕上，思得冶容，或成宵寐之變，謂之內生之慾。二者糾纏染著，皆耗元精，增疾病，傷性命，必成不治之症。急須趕緊，先將心內色念，斷除淨盡。再將身體保養，不令走洩。則腎水不至下涸，相火不至上炎，水火既交，自漸愈耳。故曰：慾海無邊，回頭是岸。全在自心把握也。四七一頁

◎好色之人，子孫必多夭折，後嗣必不蕃昌。何則？我之子孫，我之精神所種也。今以有限精神，供無窮之色慾，譬諸以斧伐木，脂液既竭，實必消脫，故好色者所生子女，每多單弱。子每像父，雖單弱而亦好婬。再傳而後，薄之又薄，弱之又弱，以致覆宗絕祀者，不可勝數。嘗見富貴之家，祖父并無失德，子孫每至夭亡，即有存者，亦多體氣單弱，性質愚鈍，不能務正，遂足敗家，皆由於其祖父好色縱慾，有以自取也。四七二頁

◎士子讀書作文辛苦，第一要節慾。蓋勞心而不節慾，則火動，火動則腎水耗散。水不能制火，而火愈熾，則肺金受傷。金又不能生水，火金相剋，而轉變而為癆瘵，必至夭亡。四七六頁

◎蓮蕊居士曰：斷慾有十種利，反是有十害。一身心清淨，毫無所汙。二正念常存，異諸禽獸。三氣足精滿，寒暑不侵。四面目光華，舉足輕便。五俯仰天地，無慚愧色。六省藥餌費，可周貧乏。七屏絕邪緣，胸無牽戀。八讀書作字，俱有精采。九脾胃強健，能消飲食。十本地風光，自有真樂。四七七頁

◎《論語》曰：「少之時，血氣未定，戒之在色。」蓋人方少時，猶草木之有芽也，百蟲之在蟄也。草本當始生之日，而折其萌芽，未有不摧殘者。百蟲當在蟄之會，而發其□藏，未有不傷損者。聖人提醒少年，使其力制色心，悚然自愛，以保養柔嫩之軀。幼時能於色慾一關把得牢，截得斷，他年元神不虧，氣塞兩間，達而立朝之日，精神得以運其經濟，立掀天大事業，真人品真學問，皆由於此。即使不成大器，亦得以盡其天年，為祖宗似續之計。較死於非命者，霄壤之殊矣。四七七頁

◎木有根則榮，根絕則枯。魚有水則活，水涸則死。燈有膏則明，膏盡則滅。人有真精保之則壽，戕之則夭，不異於此。按醫書《明堂圖》，腎俞為藏精之穴，乃人生安身立命之蒂，一或受傷，其害莫測。每見人家子弟。年方髫稚，情竇初開，或偷看婬書小說，或同學戲語褻穢，妄生相火，尋求喪命之路。或有婢僕之事，而斲喪真元。或無男女之慾，而暗洩至寶。漸漸肢體羸弱，飲食減少，內熱咳嗽吐血夢遺虛癆等證迭見。父母驚疑而無措，醫藥救治而難痊，一以為先天不足，一以為風寒所感，一以為補養失宜，不知皆自作之孽。其事隱微，而戕賊其性命者深也。即萬端調治，幸而得痊；然早年受傷，終身多病—下元虛冷，子嗣艱難，腰疼腿痛，陽痿不舉，目暈，頭眩。未老先衰，一切心勞用力之事，皆不能任。雖留此軀，亦屬無用。何以承先啟後，建功立業，而享富壽康寧諸福乎？為子弟者，幸自珍惜，愛身即所以孝親，保身斯可以揚名也。四七八頁

◎一生患好色，問王龍溪先生。先生曰：有人設帳一所，指汝曰：此中有名妓，可褰帷就之。汝從其言入視，乃汝妹汝女以。汝此時一片婬心，亦頓息否？曰：息矣。先生曰：然則婬本是空，汝自認作真耳。四七九頁

◎防婬之法，須要慧力—試思今日之明眸皓齒，二十年後，雞皮鶴髮，甚不堪相對也。百年之後，皮囊臭腐，其不堪嚮爾也。再思今日之婬行，即明日之死徵，人至死而雄心灰矣。又要有定力—平日操持嚴切，念起即除。我心既定，自然守身如玉。一任妖姬美女引誘百端，絕不轉動分毫。然道高德重之人，必有魔以敗之，往往十年功行，敗於俄頃。更須打破此等關頭，堅守得定。四八一頁

◎人生功名事業，壽夭窮通，皆自少年基始，而戒婬為第一。蓋血氣未定，最易沾涉邪婬。迨至日復老成，雖知怨悔，已追悔莫及。普願少年觀此，悚然自儆自愛。且思天生配偶，原有本分夫妻，何苦逞慾邪婬，貽終身之玷乎？四八三頁

附錄三、由中醫五行理論概談婬慾之利害

略